  Майя Бывальцева Ижкарын улӥсьёслэн лыдзы 643 сюрс 500 адямиозь вуиз. 2015-тӥ арен ӵошатыса, со 1 сюрс 480 муртлы тросгес. Ижкарын мер но экономика удысъёсты азинтонъя йылпумъянъёслы сӥзем кенешонын Удмуртстатлэсь 2016-тӥ арын 1-тӥ толшорлы нырысь-валысь чакланъёссэ шараяз карлэн тӧроез Юрий Тюрин. «Карын улӥсьёслэн лыдзы 7 ар будыса мынэ. Нырысь-валысь йылпумъянъёсъя, 1-тӥ толшорлы 643 сюрс 500 адями луиз», -вераз Юрий Тюрин. Кар кивалтӥсьлэн кылъёсызъя, 2015-тӥ арын 11 сюрс 71 адями вордскиз, 7 сюрс 306 мурт улонысь кошкиз. 2014-тӥ арын 10 сюрс 459 нылпиос вордскизы, улонысь кошкиз 7 сюрс 294 мурт. Вераны кулэ, Удмуртстатлэн ивортэмезъя, 2015-тӥ арын Ижкарын 642 сюрс 20 адями улӥз. Озьыен, элькунлэн шоркараз улӥсьёслэн лыдзы ар ӵоже 1 сюрс 480 муртлы тросгес луиз. Тегъёс: Ижкар ЮрийТюрин Удмуртстат Удмуртия  